  Анжелика Тихонова корреспондент Удмуртиысь йӧскалык политикая министр Лариса Буранова но кун филармонилэн кивалтӥсез Алексей Фомин «Единая Россия» партилэн праймеризаз пыриськозы. Соосты сяна, парти пушкын быръёнъёсы элькунысь мер палаталэсь ёзчизэ, партилэн «Чистая страна» ӵектосэзлэсь координаторзэ Сергей Пермяковез но Вотка кар думаысь депутатэз Иван Поповез пыртӥзы. Со сярысь партлэн улосвыл ёзэтэзлэн пресс-службаез ивортӥз. Лариса Буранова нырысь-валысь быръёнъёсы пыриськон сярысь рос-прос малпаськиз шуыса вераз. Мон проектной мышлениен адями, соин ик валасько, туннэ федерал уровеньын ужаны быгатӥсько ини шуыса. Элькун тӧроен пуктӥськись ужпумъёсты быдэстон понна милемлы федерал луонлыкъёс кулэ. Федерал центрен пайдалыко ужан понна тросгес луонлыкъёс Лариса Буранова, Удмуртиысь йӧскалык политикая министрМинистр пусйиз, со понна йӧскалык кусыпъёсты азинтон нырысетӥ интыын кыле шуыса. Туннэ нуналлы праймеризэ пыриськыны 11 адями гожтӥськиз ини, соос пӧлын Удмуртилэсь сенатор Юрий Фёдоров, Кун Думаысь депутат Андрей Исаев но Ижкарысь кар думалэн тӧроезлэн воштӥсез Олег Гарин. «Единая Россия» партилэн нырысь-валысь быръёнъёсаз пыриськон понна куриськонъёсты 29-тӥ оштолэзёзь кутозы на. Куара сётон 24-30 куартолэзе ортчоз. Тегъёс: Политика быръёнъёс Удмуртия ЕдинаяРоссия  